Det kan ende i en fyring eller bortvisning, hvis du for eksempel tager en kuglepen eller et frimærke med hjem fra jobbet. Tyveri er en grov form for misligholdelse af ansættelsen, fordi det anses for at være illoyalt.
Det betyder, at den mindste ting, du tager på jobbet - som for eksempel slik eller kuglepenne - kan tolkes som tyveri, og det kan koste dig en bortvisning og en fyring. Dette gælder også, selvom du har handlet i god tro. Derfor – pas på, hvad du tager med hjem.
3F anbefaler, at man altid får klare skriftlige retningslinjer for, hvad man må tage på jobbet, og altid spørger sin arbejdsgiver, hvis man er i tvivl.